Tomas Karleyl
Tomas Karleyl (həmçinin Karlayl ,ing. Thomas Carlyle, 4 dekabr 1795[…] – 5 fevral 1881[…], London) — şotland əsilli Britaniya yazıçısı, publisist, tarixçi və filosof, "Fransız inqilabı" (1837), "Qəhrəmanlar, qəhrəmanlara pərəstiş və tarixdə qəhrəmanlıq" (1841), " Prussiya II Fridrixin həyat tarixi" (1858–65) çoxcildlik əsərlərinin müəllifi. O, romantik "qəhrəman kultu" — öz əməlləri ilə ilahi taleyi yerinə yetirən və bəşəriyyəti irəliyə aparan, məhdud adi insanların izdihamından yuxarı qalxan Napoleon kimi şəxsiyyətləri müstəsna qəbul etmişdir. Viktoriya dövrünün parlaq stilistlərindən biri kimi də tanınır.